Panayiotou-moordsaak: Polisie het middelman ‘gedruk’ om te getuig | Maroela Media
Siyoni was vir die sesde dag in die getuiebank, hierdie keer onder kruisondervraging van die verdediging, in Panayiotou en sy twee medepligtiges se hofsaak.
Volgens adv. Terry Price het die gesprek by die polisie se georganiseerdemisdaad-eenheid plaasgevind met minstens vyf polisiebeamptes teenwoordig wat Siyoni “onder druk geplaas het” om die sakeman te impliseer.
“Hulle het vir jou gesê wat jy moet sê en doen,” het Price aan Siyoni gesê.
ŉ Trankskripsie van ŉ opname van die gesprek is aan die hof voorgehou. “Die laaste oproep is die laaste oproep. Dit is jou laaste kans. Jy sal hom [Christopher] nie weer en weer kan bel nie. Jy moet nou baie mooi dink voor jy hierdie oproep gaan maak, jy moet weet wat jy gaan sê,” lui ŉ uittreksel uit die opname.
“[Christopher] moet weet hoe ernstig dit is. Hy moet weet jy is paniekerig. Jy moet vir hom sê jy moet wegkom want die polisie is op jou spoor – dit is die woorde wat jy vir hom moet sê, ‘as die polisie my kry, weet jy wat gaan gebeur’. Hoe moeilik is dit om dit te sê? Dit is presies wat jy moet sê.”
Siyoni het aan die hof gesê hy het nie Panayiotou uit sy eie gebel nie, en die polisie het “geskree” terwyl hulle hom die opdrag gegee het om te bel.
“Die beamptes was so ongevoelig, hulle het jou gedwing om Chris te bel, ŉ uur ná hy sy vrou begrawe het, en Chris het vir jou gesê hy het pas sy vrou begrawe. Hy het ŉ paar keer nie geantwoord nie,” het Price aan Siyoni gesê, wat dit beaam het.
Siyoni het bevestig die gesprek het plaasgevind terwyl Price volgehou het dat die uitsmyter nie ŉ keuse gebied is nie; hy is aangesê wat om te doen, en hulle het hom met tronkstraf gedreig as hy dit nie doen nie.
Siyoni het toegegee dat hy vreesbevange was om net te dink dat hy St Albans-tronk toe sou gaan.
Siyoni, ŉ staatsgetuie, het vroeër vandeesweek ŉ ommeswaai gemaak oor sy middelmanstatus toe hy aangevoer het die polisie het hom gedreig en gemartel om verklarings af te lê.
Price het dit Donderdag duidelik gemaak dat hy nie sal poog om Siyoni met sy ondervraging te diskrediteer nie, maar hy sal die uitsmyter vra om hom te help bewys dat die polisie hom aangerand het.
Die staat voer aan Sinethemba Nenembe het Sizwe Vumazonke tydens April verlede jaar bygestaan om Jayde te ontvoer en te vermoor, in opdrag van haar man. Vumazonke, wat die vermeende skakel was tussen Siyoni en die ander sluipmoordenaar, is intussen oorlede.
Jayde is na ŉ afgeleë deel op die buitewyke van Kwanobuhle geneem, waar sy vermoor is. die staat voer aan Vumazonke het haar twee keer in die rug geskiet, en een keer in die kop.
Die hofsaak hervat Maandag.
Wat ‘n gemors. Twee getuies vir die staat het nou al hulle weergawe verander and ‘n derde een is sommer ewe skielik oorlede. Vir jare al beweer elke aangeklaagde die polisie het hulle gedwing of gemartel, dis ou laai daai. Is die onskuldige geimpliseer of is dit ‘n geval van die skuldige wat gaan wegkom met moord??
Lyk my die ondersoekker het maar ‘n bietjie droog gemaak wat hulle die saak erg benadeel.
Selfde as met Henning se saak so die real culprit gaan weer wegkom ons regstelsel suck
Varkie dis die polisie ondersoekbeampte wat suck, en dis oor hulle ordentlike polisie beamptes laat bedank met onregverdige werks etiek. Nou is die polisie net so korup soos die regering waaronder hulle werk. Intussen is dit carte blanch vir moordenaars.?
Die ondersoekbeamptes wou twee vliee met been klap doodslaan ipv kry eers die moordenaars en inkrimineer dan vir Christopher! Nou is die Ou los, met gewigte , spaarplanne en als!